Kodanike komiteede tugevnemisele aitas kaasa poliitiliste erakondade teke, millest enamik toetas liikumist. Protsess oli alanud juba 1988. aastal, mil tekkisid Eesti Kristlik-Demokraatlik Erakond (23.-24. 07.1988, esimees Aivar Kala) ja ERSP (20.08.1988, esimees Lagle Parek) ja erakonnastus Eesti Kristlik Liit (17.12.1988). 30. juunil 1989 sündis Eesti Kristlik-Demokraatlik Liit, esimees (Illar Hallaste). 7. mail 1989 asutati endiste põllumajandusjuhtide baasil Eesti Maaliit (esimees Arvo Sirendi).